
IZVJEŠTAJ
o poštivanju optimalnih i predvidivih rokova Kantonalnog suda u Goraždu
za period 01.01.2026. do 30.06.2026. godine
Analiza pokazatelja iz statističkih izvještaja o poštivanju optimalnih i predvidivih rokova:

	Kantonalni sud u Goraždu je u periodu 01.01.-30.06.2026. godine imao u radu ukupno 198 predmeta za koje se prati poštivanje optimalnih i predvidivih rokova. Od ukupno 198 predmeta u radu na kraju izvještajnog perioda riješeno je ukupno 147 predmeta  od toga 146 predmeta uz poštivanje optimalnog i predvidivog roka dok je u jednom riješenom predmetu zemljišno-knjižnog referata došlo do prekoračenja predvidivog roka kao posljedica administrativne greške prilikom ponovnog prijema predmeta nakon vraćanja prvostepenom sudu radi dopune postupka. Umjesto da se postupak nastavi u već postojećem broju  predmet je greškom evidentiran pod novim brojem i tako dodijeljen u rad drugom sudiji što je uticalo na  trajanje postupka u konkretnom predmetu.
 	Na kraju izvještajnog perioda ostao je 51 neriješen predmet u kojim se prati poštivanje optimalnih i predvidivih rokova.

Tabela: Uporedni pregled neriješenih predmeta po referatima na početku i na kraju izvještajnog perioda o poštivanju optimalnih i predvidivih rokova :

	


    Referat
	Broj predmeta sa prekoračenjem predvidivog roka na početku izvještajnog perioda 01.01.2026.
	Broj predmeta bez prekoračenja predvidivog roka na početku izvještajnog perioda 01.01.2026.
	Broj predmeta sa prekoračenjem predvidivog roka na kraju izvještajnog perioda 30.06.2026.
	Broj predmeta bez prekoračenja predvidivog roka na kraju izvještajnog perioda 30.06.2026.

	Drugostepeni parnični predmeti

	
0
	
4
	
1
	
23

	Upravni sporovi
	0
	13
	0
	11

	Postupak po žalbi na presudu u krivičnom postupku
	
0
	
0
	
0
	
5

	Postupak po žalbi u prekršajnom postupku
	
0
	
0
	
0
	
2

	Postupak po žalbi  u vanparničnom postupku (I; O; V;…)

	

0
	

1
	

0
	

2

	Drugostepeni postupak u 
privrednim sporovima (Ps i Mals)
	
0

	
0
	
0
	
5

	Postupak po žalbi  u postupku upisa u registar poslovnih subjekata
	
0
	
0
	
0
	
1

	Drugostepeni postupak po žalbi u građanskim sporovima Dn-Gž
	

0
	

1
	

0
	

0

	Žalba na odluku o ponavljanju postupka Gvlž
	
0
	
0
	
0
	
1



Analiza raspoloživih resursa u sudu:

Za ažurno i efikasno obavljanje poslova  u Kantonalnom sudu u Goraždu  optimalan broj sudija je četiri uključujući i predsjednika suda. Od 06.08.2024.godine jedno sudijsko mjesto je upražnjeno zbog odlaska sudije  u penziju. Takođe, tokom cijelog izvještajnog perioda jedan sudija bio je odsutan zbog privremene spriječenosti za rad (bolovanje).
Radi osiguranja kontinuiteta rada i efikasnog rješavanja predmeta, odlukom VSTV-a BiH određeno je da dvoje sudija iz Kantonalnog suda u Sarajevu pružaju pomoć ovom sudu u radu na predmetima do septembra 2026.godine. 
Ostali zaposlenici redovno izvršavaju svoje poslove i pružaju neophodnu administrativnu podršku radu sudija zbog čega se može ocijeniti da su raspoloživi kadrovski resursi zadovoljavajući za nesmetano funkcionisanje suda.

Analiza “perioda neaktivnosti” u predmetima:

Konstatovano je  da ni u jednom predmetu ovog suda  nije bilo „perioda neaktivnosti“. Svi predmeti uzimani su u rad prema starosti inicijalnog akta, sva ročišta su zakazivana u zakonskim rokovima, donesene odluke su pismeno izrađivane i dostavljane strankama i prvostepenom sudu također u zakonskim rokovima.

Prijedlog mjera kako bi se utvrđeni predvidivi rokovi skraćivali i približili optimalnim rokovima:

Sudije Kantonalnog suda u Goraždu su  zaključile da nije potrebno planirati dodatne mjere koje bi uticale da se skrate utvrđeni predvidivi rokovi, nego rad treba nastaviti na predmetima  kao i do sada uz poštivanje zakonskih rokova. Na taj način poštivaće se i predvidivi i optimalni rokovi propisani Pravilnikom.

